Κεφάλαιο 7: Οι δεσμοί που ένωναν τους Έλληνες
1. Ποιοι ήταν οι κοινοί δεσμοί που ένωναν τους Έλληνες στην αρχαιότητα; 
∙ Οι Έλληνες ήταν σκορπισμένοι στα παράλια της Μεσογείου και του Εύξεινου Πόντου. 
∙ Κρατούσαν όμως ζωντανούς τους δεσμούς που τους έκαναν να νιώθουν σαν μια μεγάλη οικογένεια. 
[image: ]∙ Αυτοί οι δεσμοί ήταν: 
✔ οι πανελλήνιοι αγώνες 
✔ τα μαντεία 
✔ οι Αμφικτιονίες 

2. Τι ξέρεις για τους Ολυμπιακούς Αγώνες; 
∙ Οι Ολυμπιακοί Αγώνες γίνονταν κάθε 4 χρόνια, στην Ολυμπία. 
∙ Έπαιρναν μέρος μόνο Έλληνες. 
∙ Πριν αρχίσουν οι αγώνες, αγγελιαφόροι μετέφεραν το μήνυμα των αγώνων σε όλες τις πόλεις. 
∙ Οι πόλεμοι σταματούσαν, για να μπορούν οι αθλητές και οι συνοδοί τους να πάνε ασφαλείς στους αγώνες. 
∙ Οι νικητές στεφανώνονταν με κλαδί ελιάς και κέρδιζαν την αγάπη και την εκτίμηση όλων. 

3. Πού αλλού γίνονταν πανελλήνιοι αγώνες; 
∙ Πανελλήνιοι αγώνες γίνονταν: 
✔ στον Ισθμό 
✔ στους Δελφούς 
✔ στη Νεμέα


4. Πώς τιμούσαν τους Ολυμπιονίκες οι αρχαίοι Έλληνες; 
∙ Οι αρχαίοι Έλληνες τιμούσαν ιδιαίτερα τους Ολυμπιονίκες. 
∙ Όταν γύριζαν στην πατρίδα τους, δεν έμπαιναν από την κεντρική πύλη, αλλά από ένα άνοιγμα που γινόταν στο τείχος. 
∙ Έτσι πίστευαν ότι σε περίπτωση κινδύνου το κενό θα το κάλυπτε με το στήθος του ο αθλητής. 

5. Τι ξέρεις για τα μαντεία; 
∙ Οι Έλληνες ήθελαν να προβλέπουν τι θα γίνει στο μέλλον. 
∙ Για να βρουν απαντήσεις στα προβλήματά τους πήγαιναν στα μαντεία. 

6. Ποιο ήταν το πιο γνωστό μαντείο; 
∙ Το πιο γνωστό ήταν το μαντείο των Δελφών. Ήταν αφιερωμένο στον θεό Απόλλωνα. 
∙ Οι απαντήσεις της Πυθίας λέγονταν χρησμοί. Οι χρησμοί δεν είχαν πάντα ξεκάθαρο νόημα. 

7. Τι ξέρεις για τις Αμφικτιονίες; 
∙ Οι άνθρωποι που κατοικούσαν γύρω από ιερούς τόπους έφτιαχναν ενώσεις, που λέγονταν Αμφικτιονίες. 
∙ Αυτό γινόταν συνήθως εκεί που υπήρχαν θησαυροί και ήθελαν να τους προφυλάξουν. 
∙ Η πιο γνωστή Αμφικτιονία ήταν αυτή των Δελφών. 
∙ Όταν γινόταν συνέλευση, κάθε πόλη έστελνε δύο αντιπροσώπους. 
∙ Οι αποφάσεις που παίρνονταν ήταν σεβαστές από όλους τους κατοίκους.

[image: ]ΔΡΑΣΤΗΡΙΟΤΗΤΑ: Να αντιστοιχίσεις τις εικόνες με τις κατάλληλες ονομασίες.

